**ส่วนที่ 5**

**การนำแผนพัฒนาสามปีไปสู่ปฏิบัติและการติดตาม ประเมินผล**

**แนวทางการดำเนินงาน**

การนำแผนพัฒนาสามปีขององค์การบริหารส่วนตำบลสามพระยา ไปสู่การปฏิบัติอย่างได้ผล จำเป็นต้องผลักดันให้เกิดการปรับเปลี่ยนทั้งแนวความคิด ค่านิยม เป้าหมาย และวิธีการทำงาน โดยต้องให้ความสำคัญลำดับสูงต่อการบริหารการเปลี่ยนแปลง เพื่อสร้างสภาวะผู้นำร่วมกันทุกระดับ เกิดการระดมทุนทางสังคมในทุกๆ ด้านมาเป็นพลังผลักดันร่วมกันให้เกิดการเปลี่ยนแปลงที่นำไปสู่การแปลงแผนสู่การปฏิบัติได้อย่างแท้จริง โดยมีแนวทางการดำเนินการ ดังนี้

1. พัฒนาเสริมสร้างความรู้ให้แก่บุคลากรให้มีความเข้าใจในเรื่องการจัดทำแผนที่เป็นตัวขับเคลื่อนไปสู่เป้าหมายที่ตั้งไว้
2. พัฒนาระบบฐานข้อมูลต่างๆ เพื่อใช้เป็นข้อมูลในการวางแผนและติดตามประเมินผล
3. พัฒนาระบบติดตามประเมินผล โดยการจัดทำดัชนีตัวชี้วัดในทุกระดับ เพื่อให้เป็นเครื่องมือในการบริหารจัดการแผนงาน โครงการและการติดตามประเมินผลอย่างมีประสิทธิภาพ

**การติดตามและประเมินผลแผนพัฒนาสามปีขององค์การบริหารส่วนตำบลสามพระยา มีดังนี้**

**1.องค์กรรับผิดชอบในการติดตามและประเมินผล**

กำหนดองค์กรรับผิดชอบโดยแต่งตั้งคณะกรรมการพัฒนาองค์การบริหารส่วนตำบลเป็นคณะกรรมการติดตามและประเมินผลแผนพัฒนาท้องถิ่น เป็นผู้ติดตามประเมินผล

**2.การกำหนดวิธีการติดตามและประเมินผล**

เพื่อให้การติดตามและประเมินผลแผนงาน/โครงการต่างๆให้เป็นไปตามแผนพัฒนาสามปี จึงกำหนดให้มีการติดตามและประเมินผล ดังนี้

การติดตามการดำเนินงาน

1. กำหนดรูปแบบที่จะใช้ในการติดตามและประเมินผล
2. ตรวจสอบการดำเนินกิจกรรมตามโครงการว่าอยู่ในระยะเวลาใด
3. งบประมาณที่ใช้ในการดำเนินงาน
4. ผลการดำเนินโครงการบรรลุตามที่วัตถุประสงค์ที่วางไว้หรือไม่
5. ปัญหาและอุปสรรคในการดำเนินโครงการ

การประเมินผล

การประเมินผลแผนพัฒนาสามปีจะทำการประเมินเป็นประจำทุกปี เพื่อทำการตรวจสอบผลการดำเนินโครงการที่เกิดขึ้นจริงเมื่อดำเนินโครงการเสร็จสิ้นแล้วเปรียบเทียบกับวัตถุประสงค์ที่ตั้งไว้

**3.การกำหนดห้วงเวลาในการติดตามและประเมินผล**

คณะกรรมการติดตามและประเมินผลจะกำหนดห้วงเวลาในการติดตามและประเมินผลโครงการโดยคำนึงถึงความเหมาะสมของแต่ละโครงการ ซึ่งจะทำการติดตามและประเมินผลอย่างน้อยโครงการละ 1 ครั้งและประเมินผลโครงการในภาพรวมอย่างน้อยปีละ 2 ครั้ง แล้วรายงานผลและนำเสนอความเห็นซึ่งได้จากการติดตามและประเมินผลแผนพัฒนาต่อสภาท้องถิ่น ผู้บริหารท้องถิ่น คณะกรรมการพัฒนาท้องถิ่นและประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกันอย่างน้อยปีละหนึ่งครั้งภายในเดือนธันวาคม ของทุกปี